Oracle face parteneriat cu TikTok. Oferta Microsoft a fost respinsă.
Oracle nu cumpără direct TikTok, ci va fi partener tehnologic în SUA. Părintele chinez al TikTok nu a vrut să vândă către Microsoft. Nu este clar dacă această înțelegere va fi aprobată de Casa Albă. TikTok avea termen până la 15 septembrie să vândă operațiunile din SUA.
S-a găsit cumpărător pentru TikTok! Și nu, nu este vorba de Microsoft. Aplicația chinezească, cel puțin partea din Statele Unite, va ajunge la un alt gigant IT, Oracle. Fondatorul firmei, Larry Ellison, este un susținător al lui Trump. Dar nu asta a influențat decizia.Părintele chinez al TikTok-ului nu a vrut să lase operațiunile americane pe mâna Microsoft, a spus chiar firma creată de Bill Gates.Totuși, Oracle nu cumpără direct TikTok. A găsit un artificiu – va fi partener tehnologic de încredere. Nu este clar dacă Trump va fi de acord.El ceruse ca TikTok să-și vândă operațiunile din Statele Unite. Dacă administrația Trump nu validează înțelegerea, aplicația este ca și închisă. Termenul limită al vânzării era 15 septembrie.